En 18-årig mand er sigtet for at voldtage en 21-årig kvinde i Sæbyområdet.

En 21-årig kvinde fra Aalborg og en 18-årig mand fra Sæbyområdet var  ikke enige om, hvordan deres første date lørdag aften, skulle foregå. - De havde mødt hinanden på de sociale medier, og så aftalt at mødes, men de var tilsyneladende uenige om, hvordan mødet skulle ende. Kvinden anmeldte i hvert fald den 18-årige mand for voldtægt, siger vagtchef ved Nordjyllands Politi Mogens Hougesen. Voldtægten foregik i Sæby, og ifølge Nordjyllands politis oplysninger, skete det på mandes adresse, hvor de to unge mennesker afviklede daten. Opdatering: Kvinden er blevet undersøgt af en retslæge. Manden er søndag blevet løsladt efter afhøring hos Nordjyllands Politi. Der er ikke grundlag for at fremstille ham i grundlovsforhør, men han er stadig sigtet for fuldbyrdet voldtægt, siger vagtchef Mogens Hougesen, Nordjyllands Politi.